شه‌فه‌ق نيوز/ ئداره‌ى ته‌ياره‌خانه‌ى ناوده‌وڵه‌تى به‌غدا، ئاشكراكردنيگ دا له‌باره‌ى ئه‌و ئاگره‌ ك دويه‌شه‌و كه‌فته‌وه‌.
ئداره‌ى ته‌ياره‌خانه‌ى به‌غدا له‌ ئاشكراكردنيگ له‌ دوياى نيمه‌ى شه‌و دويه‌شه‌و ئه‌را ئاژانس شه‌فه‌ق نيوز وت: ئه‌خوازيم ئاشكراى بكه‌يم ئه‌را راى گشتى و سه‌رجه‌م هووكاره‌يل ره‌سانن ك وجوود و كه‌فتنه‌وه‌ى ئاگر له‌ناو ته‌ياره‌خانه‌ى مه‌ده‌نى دويره‌ له‌ڕاسى و ئه‌و ئاگره‌ له‌ بنگه‌يگ جواودانه‌وه‌ى خێرا له‌ ديم سه‌ربازى كه‌فته‌وه‌و له‌لايه‌ن وه‌رگرى شارستانى و به‌ش كوشاننه‌وه‌ له‌ ته‌ياره‌خانه‌ى ناوده‌وڵه‌تى به‌غدا كۆنترۆڵ كريا.
ئداره‌ى ته‌ياره‌خانه‌گه‌ جه‌خت له‌وه‌يش كرد پيشوازيكردن له‌ گه‌شته‌يل تايبه‌ت ئه‌را هاوردنه‌وه‌ى ئه‌و عراقيه‌يله‌ ك گيرخوارنه‌ له‌ ده‌وڵه‌ته‌يل تر وه‌رده‌وامه‌.
